لیبیا حکومتی اؤلکه‌نین دوغوسونداکی غیری-قانونی قوه‌لرین باشچی‌سی اولان خلیفه خفتره باغلی اولان قوه‌لره مخصوص حربی هلیکوپتری دوشوروب. مصراته-نین گونئی ینده 35 میلیس ضررسیزلشدیریلیب.
لیبیا-نین بمت طرفیندن مشروعیتی تانینمیش میللی هم رای‌لیک حکومتی‌نین سؤزچوسو سرهنگ محمد قنونونون یازی‌لی آچیقلاماسینا گؤره، طرابلس حکومتینه باغلی هاوا قوه‌لری پایتاخت طرابلس-ون 200 کیلومتر دوغوسونداکی مصراته شهری یاخینلیغیندا خفتر میلیس‌لرینه مخصوص روسیا اوره تیمی اولان "Mi-35"  نوع حربی هلیکوپتری دوشوروب.
چین اوره تیمی اولان 2 پیلوت‌سوز اوچوش آپاراتینی دا دوشوردوک‌لرینی بیلدیرن قنونو هلیکوپترده اولان‌لارین هامیسی‌نین اؤلدوگونو آچیقلایب، آنجاق هلیکوپترده اولان‌لارین سایی حاقیندا معلومات وئرمه‌ییب.
میللی هم رای‌لیک حکومتینه باغلی "غضب وولکانی" آدلی عملیاتین مطبوعات مرکزیندن ائدیلن آچیقلامادا خفتر میلیس‌لری‌نین وشکا و مصراته شهری‌نین گونئی ینده کی ابوقرین بؤلگه‌لرینه هوجوم ائتدیگی بیلدیریلیب.
هوجومون قارشی‌سی‌نین آلیندیغی وورغولایان آچیقلامادا 35 خفتر میلی‌سی‌نین ضررسیزلشدیریلدیگی و چوخ سایدا میلی‌سین اسیر گؤتورولدوگو ایفاده ائدیلیب.
